подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (3), се установяват общи правила за съобщаване на информация и предаване на документи от компетентните органи на държавите членки на Комисията. Тези правила обхващат по-специално задължението за държавите членки да използват информационните системи, осигурени от Комисията, и валидирането на правата на достъп на органите или отделните лица, оправомощени да изпращат уведомления. Освен това посоченият регламент установява общи принципи, приложими към информационните системи, за да се гарантират във времето автентичността, целостта и четливостта на тези документи. Той предвижда и защитата на личните данни.
 (12)
 Съгласно Регламент (ЕО) No 792/2009 задължението за използване на информационните системи в съответствие с посочения регламент трябва да бъде предвидено в регламентите, установяващи специфично задължение за уведомяване.
 (13)
 Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика.
 (14)
 Счита се, че задълженията за уведомяване за частното складиране на масло и по-специално тези, предвидени в член 35 от Регламент (ЕО) No 826/2008, могат да бъдат изпълнявани чрез въпросната система в съответствие с Регламент (ЕО) No 792/2009.
 (15)
 По съображения за яснота действието на настоящия регламент следва да се преустанови в деня, посочен като крайна дата на договорния период на складово съхранение.
 (16)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. С настоящия регламент се предвижда предоставянето на помощ за частно складиране на солено и безсолно масло в съответствие с член 28, буква а) от Регламент (ЕО) No 1234/2007, за договорите, сключени от 1 март 2013 г. нататък.
 2. Прилага се Регламент (ЕО) No 826/2008, освен ако в настоящия регламент е предвидено друго.
 Член 2
 Измервателната единица, посочена в член 16, параграф 2, буква в) от Регламент (ЕО) No 826/2008, е „складова партида“, която съответства на количеството от продукта, обхванат от настоящия регламент, възлизащо на най-малко 1 тон, което е с хомогенен състав и качество, произведено е в един и същ завод, и е складирано в един и същ склад в един и същ ден.
 Член 3
 1. Чрез дерогация от член 7, параграф 3 от Регламент (ЕО) No 826/2008 заявленията се отнасят само за продукти, които са складирани изцяло.
 2. Член 20, първа алинея, буква а) от Регламент (ЕО) No 826/2008 не се прилага.
 3. Държавите членки могат да не прилагат изискванията, посочени в член 22, параграф 1, буква д) от Регламент (ЕО) No 826/2008, за отбелязване на номера на договора, ако управителят на склада се ангажира да вписва номера на договора в регистъра, предвиден в точка III от приложение I към същия регламент.
 4. Чрез дерогация от член 36, параграф 6 от Регламент (ЕО) No 826/2008 в края на